ПОЛ ВЕРЛЕН

СКИЦА ОТ ПАРИЖ

Част 0 от „Сатурничеки стихотворения“

Превод от френски: Кирил Кадийски, 1994

chitanka.info

Луната обкова стените с ламарина

от цинк студен,

над стръмните стрехи димът от два комина —

огромно римско пет — зачеркна този ден.

Летеше вятърът и плачеше далече

като фагот,

гласът на котарак премръзнал се провлече

и бързо стихна под изцъкления свод.

Аз вървях вглъбен — о, сън, невероятен! —

към Саламин,

С мен бяха Фидий и божественият Платон…

И минаха край нас фенери с пламък син.

Издание: Пол Верлен. Поезия. Подбор и превод от френски Кирил Кадийски. Издателство „Нов Златорог“, София, 1994.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Допълнителна информация

Заслуги